แคปซูลส่งยารักษาโรค ควบคุมด้วยเทคโนโลยีไร้สาย
Credit : Massachusetts Institute of Technology,นักวิจัยจากสถาบันเทคโนโลยีแมสซาชูเสตต์หรือเอ็มไอที ร่วมกับนักวิจัยจากมหาวิทยาลัยแดรปเปอร์ในซิลิคอน วัลลี่ย์ และโรงพยาบาลหญิงบริกแฮมในสหรัฐอเมริกา เผยการคิดค้นนวัตกรรมแคปซูลกลืนกินได้สำหรับจัดส่งยารักษาโรคเข้าไปในร่างกาย เหมาะกับผู้ป่วยที่ต้องใช้ยารักษาเป็นระยะเวลานาน นอกจากนี้ แคปซูลยังออกแบบมาเพื่อตรวจจับการติดเชื้อ ปฏิกิริยาภูมิแพ้ หรือภาวะอื่นๆ โดยติดตั้งเซ็นเซอร์เพื่อตรวจสอบสภาพแวดล้อมของกระเพาะอาหารและถ่ายทอดข้อมูลผ่านสัญญาณไร้สายไปยังสมาร์ทโฟนได้โดยตรงภายในระยะเวลาที่กำหนดไว้,แคปซูลนี้สร้างจากเทคโนโลยีการพิมพ์แบบ 3 มิติ เมื่อกลืนเข้าไปจะคลี่แผ่เป็นรูปตัววาย (Y) หนึ่งในแขนของอุปกรณ์จะมีช่องขนาดเล็กที่บรรทุก ยาได้หลายชนิด ส่วนยาจะบรรจุอยู่ภายในโพลิเมอร์ที่จะปล่อย ตัวยาออกไปเรื่อยๆ ในช่วงหลายวัน แคปซูลถูกควบคุมด้วยเทคโนโลยีไร้สายอย่างบลูทูธ (Bluetooth) ทำให้รวบรวมข้อมูลและสื่อสารมายังสมาร์ทโฟนของผู้ป่วยหรือของแพทย์ได้ ทีมวิจัยเผยว่า การทำงานเป็นระบบควบคุมวงปิด (closed-loop) สัญญาณจะช่วยกำหนดทิศทางในการจัดส่งยาหรือปรับปริมาณยา เช่น เมื่อกลืนยาลงไปอุปกรณ์ก็สามารถฝังตัวอยู่ในกระเพาะอาหารได้นานถึง 1 เดือน ก่อนที่จะแบ่งตัวออกเป็นชิ้นเล็กและผ่านระบบทางเดินอาหารออกไป,เมื่อ 2 ปีก่อนหน้านี้ทีมวิจัยได้ออกแบบแคปซูลรูปดาวมี 6 แขนพับถูกห่อหุ้มไว้ในแคปซูล เมื่อกลืนเข้าไปแคปซูลจะยุบตัวและแขนก็จะกางออกเพื่อให้อุปกรณ์อยู่ในกระเพาะอาหาร อย่างไรก็ตาม แม้จะคิดค้นแคปซูลแบบใหม่ขึ้นมาอีกครั้ง ทีมนักวิจัยก็ยังคาดหวังว่าจะออกแบบช่องที่จะเปิดด้วยการควบคุมจากระยะไกลผ่านการสื่อสารไร้สายบลูทูธได้.
นักวิจัยจากสถาบันเทคโนโลยีแมสซาชูเสตต์หรือเอ็มไอที ร่วมกับนักวิจัยจากมหาวิทยาลัยแดรปเปอร์ในซิลิคอน วัลลี่ย์ และโรงพยาบาลหญิงบริกแฮมในสหรัฐอเมริกา
แคปซูล,ยารักษาโลก,เทคโนโลยีไร้สาย,เอ็มไอที,ชื่นชีวิต,การศึกษา